google/wiki40b huggingface dataset:
Dariusz Szpoper

Dariusz Szpoper (g. 1965 m.) – lenkų teisininkas ir istorikas, Gdansko universiteto profesorius.

Biografija

Baigė Torunės Mikalojaus Koperniko universiteto Teisės fakultetą. 1999 m. teisės mokslų daktaras. 2003 m. teisės mokslų habilituotas daktaras.
Nuo 2004 m. Gdansko universiteto Teisės fakulteto Lenkijos valstybės ir teisės istorijos katedros mokslinis bendradarbis. Taip pat Elbingo Valstybės aukštosios profesinės mokyklos dėstytojas.
Konservatyvaus kvartalinio žurnalo Pro Fide Rege et Lege programinės tarybos ir Vytauto Didžiojo universiteto Česlovo Milošo slavistikos centro Mokslinės tarybos narys. Dėstė Vilniaus universitete.
Specializuojasi politinių ir teisinių teorijų istorijoje bei valstybės ir teisės istorijoje, taip pat Lietuvos ir Lenkijos santykių istorijos tyrinėtojas.
Luhanskas

Istorija

Sovietmečiu miestas vadintas Vorošilovgradu.
Chris Norman

Asmeninis gyvenimas

Yra vedęs žmoną Lindą (jis vedė 1970 m. kovo 16 d.). Turi šešis vaikus: Brian, Sharon, Paul, Michael, Steven ir Susan Jane. Turi keturis anūkus: Danielle, Jack, Tom ir Ben. Norman su žmona Linda gyvena Meno saloje.
US Pro Vercelli Calcio

Istorija

Klubas įkurtas 1892 metais. 
Atkurtas 2010 m. 
2016/2017 m. sezone žaidė Serie B ir užėmė 17 vietą.
Rudesa

Aplinkinės gyvenvietės

MOLĖTAI – 8 km
Inturkė – 6 km
Devendra Banhart

Devendra Banhart (g. 1981 m. gegužės 30 d.) – psych folk atlikėjas, vienas iš populiariausių New Weird America judėjimo dalyvių.

Biografija

D. Banhart gimė 1981 m. gegužės 30 d. Hiustone (Teksasas), bet užaugo Venesueloje. Jo tėvai itin domėjosi indų meditacijos guru Prem Rawat mokymais, taigi ir sūnų pavadino rytietiškai. Aštuoniolikos Devendra iškeliavo į San Franciską, kur pradėjo mokslus menų institute (buvo talentingas, gaudavo stipendiją). Paskaitas praleidinėjo, tuo pat metu kurdamas muziką. Pirmasis Devendros Banhart pasirodymas įvyko dviem kambariokams gėjams atliekant dainą pavadinimu „How Great Thou Art and Love Me Tender“. 2000 m. metė mokslus ir išvyko į Paryžių. Benamis, klaidžiojantis, apžėlęs, su suknele Devendra Banhart gąsdino meilės miesto turistus, kol viename indie muzikos klube jam leido sugroti klubo savininkas. Nuo to laiko Devendra Banhart yra žinomas psych folk atlikėjas, aplink save subūręs daug muzikantų, kurių veikla dabar vadinama New Weird America judėjimu. Be savo solinės karjeros, Devendra Banhart dar priklauso ir grupei Vertiver. Banhart’o muzika nėra sudėtinga, paprastai jis groja vien gitara, retai naudojamas kitų instrumentų akomponavimas. Jo paskutinį turą po JAV lydėjo pilna grupė, kurią sudarė Andy Cabic, Otto Hauser, Kevin Barker, Noah Georgeson ir kiti. Hauser ir Barker taip pat dalyvavo Antony and the Johnsons koncertiniame ture. Dažnas New Weird America muzikantų bendradarbiavimas yra ne retas reiškinys. Antony ir Devendra Banhart yra ne sykį dalyvavę vienas kito pasirodymuose kaip kviestiniai vokalistai, viena iš CocoRosie merginų yra Devendra Banhart gyvenimo moteris, Antony balsą galima išgirsti ir CocoRosie dainose.
Nusileidimas Mėnulyje

Nusileidimas Mėnulyje – žmogaus kurtų erdvėlaivių nusileidimai ant Mėnulio paviršiaus. Tai apima tiek pilotuojamus, tiek bepiločius kosminius skrydžius.
Pats pirmasis žmogaus sukurtas aparatas Mėnulyje nusileido 1959 m. rugsėjo 13 d. Tai buvo Tarybų Sąjungos „Luna“ programos erdvėlaivis „Luna 2“.
1966 m. sausio 31 d. buvo paleistas „Luna 9“, kuris sėkmingai nusileido Mėnulyje ir tapo pirmuoju kosminiu aparatu, atlikusiu švelnų nusileidimą (nesudužusiu). Erdvėlaivis į Žemę atsiuntė 5 panoramines Mėnulio nuotraukas – pirmąsias tokias nuotraukas iš Žemės palydovo.
JAV misija „Apollo 11“ 1969 m. liepos 20 d. įvykdė pirmą sėkmingą žmogaus pilotuojamo erdvėlaivio nusileidimą šiame Žemės palydove.
Paskutinis šį palydovą pasiekė „Luna 24“ erdvėlaivis. Jis pasiekė Mėnulį 1976 m. rugpjūčio 18 d., o rugpjūčio 22 d. nusileido Žemėje paėmęs 170,1 gramų Mėnulio mėginių. Šis erdvėlaivis tapo paskutiniu Tarybų Sąjungos istorijoje. Iki 2013 m. pabaigos tai buvo paskutinis kosminis aparatas nusileidęs Mėnulyje. 
2013 m. gruodžio 6 d. Mėnulio orbitą pasiekė Kinijos erdvėlaivis „Chang'e 3“, kuris gruodžio 14 d. nusileido ant palydovo paviršiaus. Šią kinų misiją 2019 m. sausio 3 d. papildė „Chang'e 4“ – pirmas žmogaus pagamintas objektas, sėkmingai nusileidęs Mėnulio nematomoje pusėje.
Elas

Elas arba Elis (ugaritų 𐎛𐎍, finik. 𐤀𐤋, hebr. ‏אל‏‎, susijęs su akad. 𒀭) – vakarų semitų svarbiausioji dievybė, taip pat bendrinis žodis dievui įvardyti. Minimas Ras Šamroje, Ugarite, rastuose tekstuose (2 tūkstantmetis pr. m. e.), kuriuose vadinamas deivės Ašeros vyru, visų kitų dievų, išskyrus Baalą, tėvu.
Mituose dažniausiai aprašomi Elo sūnūs ir dukterys, o pats Elas minimas retai. Dažniausias šios dievybės epitetas – jautis (simbolizuoja jėgą), kartais vadinamas ir dangaus bei žemės sutvėrėju. Tiek Elas, tiek jo sūnus Adadas dėvi galvos apdangalus su jaučio ragais. Vaizduojamas kaip senis su ilga barzda, stovintis ant jaučio, neretai ir kaip saulės dievybė su dviem sparnais. Gretinamas su graikų Kronu bei huritų Kumarbiu.
Žodis El neretai sutinkamas Senajame Testamente, kur vartojamas kaip Jahvės sinonimas, rečiau – kaip bendrinis žodis dievybei įvardyti. Dažniausiai vartojama daugiskaitinė forma Elohim, tačiau pats žodis beveik visada vartojamas kaip vienaskaita.
Zigmas Mackevičius (1898)

Biografija

1916–1922 m. studijavo Petrovsko žemės ūkio akademijoje Maskvoje. 1922 m. atvyko į Lietuvą, dirbo Dotnuvos selekcijos stotyje. 1926 m. baigė Žemės ūkio akademiją. 1950 m. žemės ūkio mokslų daktaras.
1927–1932 m. jo įkurtos Joniškėlio bandymų stoties vedėjas. 1932–1944 m. (su 1940–1941 m. pertrauka) Dotnuvos selekcijos stoties vedėjas. 1932 m. stažavo Švedijoje, Svalofo selekcijos stotyje. 1945 m. pasitraukė į Vokietiją, vėliau apsigyveno Lenkijoje. Nuo 1945 m. Bydgoščiaus žemdirbystės instituto selekcininkas ir skyriaus vedėjas, prie instituto įkūrė Minikovo bandymų stotį. 1956–1969 m. dėstė Ščecino aukštojoje žemės ūkio mokykloje, katedros vedėjas, prorektorius, nuo 1960 m. profesorius.

Mokslinė veikla

Jam vadovaujant Dotnuvos selekcijos stotyje buvo pakeista selekcinės medžiagos vertinimo metodika, pradėti taikyti tarpveislinės ir tarprūšinės hibridizacijos metodai, kuriamos kryžmadulkių augalų savidulkės linijos, išplėtoti selekciniai darbai. 1933–1939 m. vienas ir su kitais sukūrė 13 veislių: rugių, linų, avižų, sojų, cukrinių runkelių, pašarinių griežčių.
Lenkijoje sukūrė 9 veisles: avižų, pašarinių žirnių, žieminių vikių, sojų, turnepsų ir kanapių. Paskelbė apie 60 mokslinių straipsnių.
Kristupas Bialozoras

Biografija

Upytės pakamario Stanislovo Bialozoro ir Dorotės Vainaitės, Lietuvos didžiojo iždininko Lauryno Vainos dukters sūnus.
Upytės pakamario Gabrieliaus ir Lietuvos didžiojo referento Jono Karolio brolis.
Upytės žemės maršalka nuo 1628 m., Obelių seniūnas; pasiuntinys į 1629, 1632, 1633, 1638, 1643 metų seimus, LDK tribunolo maršalka 1628 ir 1640 metais.

Šeima

Vedė Jadvygą Giedraitytę, Mstislavlio vaivados Martyno Marcelio Giedraičio dukterį. Jo sūnus buvo Vilniaus vyskupas Jurgis Bialozoras.
John Otto

Vėlesni metai

Kai Limp Bizkit 2004 m. padarė muzikinę pertrauką, Otto savo noru įsirašė į reabilitacijos kliniką. Jis anksčiau gyveno Marina del Rey (Kalifornija), ir vedė būgnų pamokas Star Education , ne pelno siekiančioje vaikų mokslinėje labdaroje. Tačiau, vėliau persikėlė į Holivudą. Jis palaiko artimus ryšius su kitais Limp Bizkit nariais, ir 2009 m. sugrįžo su jais koncertuoti ir įrašyti naują studijinį albumą.
2006 m. John susikūrė slapyvardį 'Johnny Ottomatic' ir naują MySpace puslapį, kuriame kartu su savo repo grupe žinoma, kaip Sun Zoo, ir reperiu L. A. Jay, įrašė kelias repo dainas.
2006 m. spalio 1 d., Otto pareiškė, jog dabar dirba prie savo solinio albumo. Pirmosios dainos "Apocalypse", demo versiją, jis patalpino savo MySpace puslapyje. Otto 2007 m. atskleidė, jog jo naujasis projektas buvo suformuoti naują grupę, žinomą kaip Stereochemix. Kiti grupės nariai yra Ceekay, DJ Apokalypze, Fin ir Norm. Grupė yra įrašiusi dainų, ir taip pat kelis vaizdo klipus.
Taip pat 2006 m. Otto padėjo Scooter Ward iš grupės Cold įrašinėti jo soliniame projekte The Killer and the Star.

Asmeninis gyvenimas

Nuo paauglystės Otto mėgo mušti džiazo ritmus būgnais. Jo pusbrolis dėl šio pomėgio pradėjo domėtis muzika. Kaip ir Sam, Otto kartą priklausė Džiazo grupei. John yra žinomas dėl savo pomėgio Dažasvydžiu.

Aparatūra

John Otto groja OCDP būgnais ir Zildjian lėkštėmis.
Åtvidabergs FF

Istorija

Klubo užuomazgos yra 1907 m., kai buvo įkurtas Åtvidabergs IF.
DWS

DWS Investment GmbH (anksčiau Deutsche Gesellschaft für Wertpapiersparen mbH) – didžiausia Vokietijos investicijų bendrovė (priklauso Deutsche Bank grupei).
Įkurta 1956 m.
Vienas žymiausių fondų – Klauso Kaldemorgeno valdomas DWS Vermögensbildungsfonds I (per 7,5 mlrd. eurų, 2006 m.) arba DWS Akkumula (apie 3 mlrd. eurų), investuojantys į tarptautinių bendrovių akcijas.
DWS Investa (per 3 mlrd. eurų) portfolį sudaro vokiškos akcijos, DWS greta akcijų fondų turi ir pensijų fondus, mišriuosius fondus bei kt.
MySQL

MySQL – viena iš reliacinių duomenų bazių valdymo sistemų (liet. santrumpa RDBVS, angl. – RDBMS), palaikanti daugelį naudotojų, dirbanti SQL kalbos pagrindu. MySQL yra atviro kodo programinė įranga (GPL ir kitos licencijos), vystoma ir palaikoma švedų kompanijos „MySQL AB“, kurios įkūrėjai – švedai David Axmark, Allan Larsson ir suomis Michael „Monty“ Widenius.
MySQL RDBVS veikia daugelyje platformų, ji dažnai pasirenkama programuojant internetines svetaines. Šiame sektoriuje su MySQL bando konkuruoti PostgreSQL.
Pastaruoju metu MySQL vis dažniau pritaikoma labai didelėse informacinėse sistemose. Pavyzdžiui, Vikipedija, kurios apkrovimas kartais viršija 10 tūkstančių užklausų per sekundę, arba vienas iš didžiausių JAV kabelinės televizijos tinklų „Cox Communications“, kurio duomenų bazėje – daugiau kaip 3600 lentelių. Šiame sektoriuje pagrindinis MySQL konkurentas yra Oracle Database.
Nors prieigai prie MySQL duomenų bazių dažniausiai pasirenkama PHP kalba, ją taip pat galima pasiekti įvairiomis kitomis programinėmis priemonėmis – C, C++, C#, Java, Perl, Python ir kitomis. Kiekvienai šių kalbų sukurtos specialios bibliotekos (API). Taip pat MySQL duomenų bazėms yra sukurta ODBC sąsaja MyODBC, leidžianti duomenis pasiekti bet kuria kalba, neturinčia specialios bibliotekos, tačiau palaikančia ODBC komunikavimo mechanizmą. PHP kalba jai parašytas valdymo įrankis phpMyAdmin.

Struktūra

Kaip ir kiekvienos RDBVS, MySQL duomenys prieinami per lentelių abstrakciją ir kintamuosius dėmenis, aprašo ryšius tarp skirtingų lentelių ar jų dalių. Duomenims įvesti, keisti, ieškoti bei lentelėms ir duomenų bazei valdyti yra naudojama kalba SQL (angl. Structured Query Language)
Didysis plėšikas

Išvaizda

Didysis plėšikas yra didesnis už didįjį kirą. Nuo kitų plėšikinių ir kirų skiriasi trumpa uodega.
Patinas ir patelė tamsiai rudos spalvos, kaklo šonuose rausvos dėmelės. Pečiai ir antuodegis išmarginti ryškiai rudomis dėmelėmis. Didžiųjų plasnojamųjų plunksnų pamatinė dalis balta. Pilvinė pusė šviesesnė. Snapas stiprus, juodas, kojos juosvos. Rainelė tamsiai ruda. Jauniklių sparnuose daugiau baltos spalvos negu suaugusiųjų, šviesesnė snapo pamatinė dalis.

Paplitimas

Gyvena Šiaurės Atlanto ir pietinėse antarktinėse salose, Antarkties pakrantėse. Klajonių periodu aptinkamas Atlanto vandenyno pakrantėse, Indijos ir Ramiojo vandenyno pietinėse dalyse.
Lietuvoje pastebimas labai retai.

Biologija

Peri kolonijomis, žolėtose bei smėlėtose lygumose, pakrantėse, žemupiuose plytinčiose salose, pelkėtame pajūryje. Monogamas. Kiaušiniai ovalūs, stambiai grūdėti, matiniai. Dėtyje paprastai būna 1–2 kiaušiniai, sveriantys maždaug 93 gramus. Perėjimo trukmė – apie 30 dienų. 6–7 savaičių jaunikliai jau gali skraidyti.
Minta kai kurių jūrinių paukščių jaunikliais, kiaušiniais, kartais užpuola suaugusius narūnėlius, tilvikus bei kitus jūrų paukščius. Persekioja kirus, atima iš jų maistą.
Bradostas

Geografija

Regionas yra derlingoje lygumoje, iš pietų apribotoje Zagroso kalnyno (Mukrijano regionas), iš rytų – Urmijos ežero, iš vakarų – Armėnijos kalnyno (kurdų Hakiario regionas). Priklauso šiaurės Kurdistanui, čia kalbama kurdų kurmandžių dialektu. Regiono upės yra trumpos ir visos teka iš vakarų į rytus į Urmijos ežerą. Svarbiausios jų – Nazli, Šachras, Baranduzas. Smulkesnieji Baradosto subregionai – Somai, Baradost, Tergavar, Margavar, Dizadžas ir kt.
Tai – vienas atokiausių šiaurės rytinių Kurdistano regionų, kuriame greta kurdų gausu ir azerių, apgyvendinusių derlingiausias žemumas. Iki XX a. svarbios mažumos buvo krikščionys armėnai ir asirai.
Režisierius

Režisierius (pranc. régisseur – galva; lot. rego – vadovauju) – žmogus, tiesiogiai atsakantis už kino ar televizijos filmo gamybą ir kūrimą, teatro ar radijo spektaklio (laidos) pastatymą.
Režisierius vadovauja darbui, susijusiam su kino filmų, televizijos ar radijo laidų, teatro ar radijo vaidinimų kūrimu taip pat rūpinasi renginių menine visuma. Režisierius atrenka aktorius atskiriems vaidmenims, aptaria su jais vaidmenis ir vadovauja jiems repeticijų metu.
Tačiau režisierius ne visada turi už viską atsakyti. Režisierius dažniausiai renkamas prodiuserio, kurio užduotis atlikti visas sąlygas, kurias pateikia kino studija ar kita kompanija. Režisierius yra universalus specialistas, turintis vizualinę ir plastinę vaizduotę, meninių ir organizacinių gebėjimų, gebantis įkūnyti savo arba prodiuserio ar užsakovo idėjas scenoje ir ekrane. 

Televizijos režisierius

Televizijos režisieriaus specialybė tiesiogiai susieta su technikos plėtra: kuo technika įmantresnė, tuo televizijos režisierius turi daugiau galimybių savo darbą atlikti įdomiau ir šiuolaikiškiau.
Dažniausiai ne scenaristas ir net ne prodiuseris, bet televizijos režisierius suformuoja galutinį rezultatą, tad žiūrovas žiūri režisieriaus akimis, pamatydamas tai, ką profesionalas „įdėjo“ į kadrą.

Garso režisierius

Tai žmogus, dirbantis su techniniais garso ir muzikos įrašų aspektais. Jis geba apdoroti, atkurti, perrašyti, skaitmenizuoti, rekonstruoti, restauruoti, redaguoti, atkurti bei transformuoti garsą pasitelkdamas ekvalizaciją ir elektroninius efektus. Garso režisierius atsakingas už mikrofonų statymą, stiprintuvų ir garso lygio reguliavimą. Jis gali dirbti filmų, radijo bei žaidimų industrijose, televizijoje, muzikos įrašų studijoje, gyvo garso koncertuose ir teatruose.
Biržų Aušros pagrindinė mokykla

Istorija

XIX a. grafai Tiškevičiai buvo įsteigę valsčiaus mokyklą. 1863 m. ją pakeitė rusiška liaudies, 1905 m. lietuviška pradinė mokykla. 1939 m. rugsėjo 1 d. naujame pastate darbą pradėjo „Aušros“ pradžios mokykla. 1941 m. areštuoti ir ištremti pradinės vedėjas Alfredas Šlikas, mokytojai A. Kuprienė, J. Mališauskas, E. Andrijauskienė ir kt.
1949/1950 mokslo metais mokykla reorganizuota į septynmetę, nuo 1951 m. rugsėjo 1 d. Biržų 2-oji vidurinė mokykla. 1953/1954 m. m. mokyklą baigė 56 pirmosios laidos moksleiviai. 1957 m. pastatytas trečiasis mokyklos aukštas, įrengtos naujos klasės. 1978 m. duris atvėrė priestatas su sporto sale, valgykla ir dirbtuvėmis. 1994 m. mokyklai grąžintas „Aušros“ vardas.
Nuo 1954 m. mokykla išleido apie 3100 auklėtinių, iš jų 118 gavo aukso ir sidabro medalius bei pagyrimus.

Mokytojai

Pradinėje mokykloje dirbo rašytojas Kostas Snarskis-Žvaigždulis, satyrikė Rita Vinciūnienė, rašytojas Jonas Laucė ir kt.

Žymūs mokiniai

Linas Balčiauskas, Vidmantas Jažauskas, Dalius Kaziūnas, Arvydas Kregždė, Valentinas Mikelėnas, Remigijus Misiūnas, Kęstutis Nastopka, Austra Skujytė, Ritas Vaiginas, Birutė Valionytė, Lionginas Virbalas, Aleksandras Zeltinis ir kt.
Pirmojo pasaulinio karo kapinės Ramučiuose

Istorija

Kauno rajono savivaldybės administracijos direktorius 2010 m. spalio 25 d. įsakymu  sudarė darbo grupę „Dėl I Pasaulinio karo kapinių Karmėlavos sen.“ Jos nariai paveldosaugininkai surinko istorinę medžiagą, Karmėlavos seniūnas H.Petrusevičius pristatė 1925 m. dokumentus ir patikslino kapinių vietą ortografinėje medžiagoje. Nustatyta, kad kapinės įsiterpusios į privatų žemės sklypą. Abipusiu susitarimu tarp savivaldybės ir sklypo savininko buvo nutarta maždaug 2 arų plote atlikti menkaverčių krūmų pašalinimo, medžių kirtimo ir genėjimo, žemės paviršiaus lyginimo, žolinės dangos suformavimo darbus. Kauno rajono savivaldybės ir visuomeninės organizacijos „Karo paveldo institutas“ rūpesčiu buvo ištirta sklypo teritorija, padaryti būtini kadastriniai matavimai ir jų teisinė registracija.

Kapinių atidarymas

Karių kapinių teritoriją prie nedidelio miškelio, skiriančio nuo judraus kelio, žymi pastatyti riboženkliai ir informacinės rodyklės. Taip pat suremontuotas paminklas, restauruotas paminklinis akmuo, karių antkapiai, įrengti trinkelių takai.
Karių kapinėse palaidoti 60–70 žuvusių Rusijos kariuomenės 124-osios pėstininkų divizijos 495-ojo Kauno pėstininkų pulko karių, kilusių iš dabartinės Vakarų Lietuvos teritorijos, taip pat 34 žuvę Vokietijos kariai. Tarp palaidotųjų – ir mūšio dėl Kauno tvirtovės aukos. Šios kapinės – vietinės reikšmės istorijos paminklas. Pagrindinis akcentas – išlikęs originalus betoninis trijų kryžių stogastulpis su užrašu „1915 m. ", kuris buvo pastatytas dar 1920 m. Centrinis kryžius yra stačiatikių, dešinėje – liuteronų, kairėje, spėjama, – totorių (anksčiau ant jo yra buvęs pavaizduotas pusmėnulis). Tai liudija, jog čia yra palaidota ne vienos tautybės ir skirtingų tikėjimų žmonių. Ateityje planuojama kapines įtraukti į kuriamą Kauno turistinį karo paveldo objektų maršrutą.
Vnori Pažochai

Istorija

Kaimas įkurtas XVI a. amžiuje. Iki 1569 m. Liublino unijos priklausė Lietuvos Didžiajai kunigaikštystei. 1827 m. kaime buvo 21 namas ir 122 gyventojai. 1921 m. kaime buvo 22 namai ir 147 gyventojai.
Groverio algoritmas

Groverio algoritmas (angl. Grover's algorithm) yra kvantinis algoritmas skirtas ieškojimui nestrukturizuotoje (nesutvarkytoje) duomenų bazėje su N kintamųjų per O() laiką ir užimantis  saugojimo vietos. Algoritmas buvo sugalvotas L. Groverio (Lov Grover) 1996 m.
Klasiškai, ieškant nesutvarkytoje duomenų bazėje reikia linijinio ieškojimo per O(N/2) laiką. Groverio algoritmas kuris užima O(N1/2) laiko, yra greičiausias įmanomas algoritmas skirtas ieškojimui nesutvarkytoje duomenų bazėje. Jis suteikia tik kvadratinį pagreitėjimą, skirtingai nuo kitų kvantinių algoritmų, kurie gali suteikti eksponentinį paspartėjimą, nei jų klasikiniai atitikmenys. Tikimybė, kad atsakymas bus klaidingas yra 1/N, kur N yra duomenų bazę sudarančių elementų sveikas skaičius. N=2ⁿ, kur n kubitų skaičius.
Kauno keleivinė prieplauka

Istorija

Vilijampolės prieplauka buvo pastatyta 1980 m. Tarp Kauno ir Nidos kursavo greitaeigis laivas „Raketa“. Ši transporto priemonė buvo labai populiari - prasidėjus vasaros sezonui, kasdien iš Kauno išplaukdavo trys pilni laivai. Po Nepriklausomybės atkūrimo laivyba populiariu maršrutu „Kaunas–Nida“ nutrūko. Reguliari greitaeigių katerių navigacija baigėsi 1995 m. Kai kurie laivai buvo parduoti ir išplukdyti į kitas šalis, kiti nukeliavo į metalo laužą.
Kauno keleivinė prieplauka buvo rekonstruota 2008 m., panaudojus ES struktūrinių fondų lėšas, siekiant Kauno regione atgaivinti keleivinę laivybą. 2010 m. liepos mėn. buvo laikinai atnaujintas laivų „Raketa“ judėjimas, tačiau nuo 2010 m. „Raketos“ tipo laivų Nemune nebeliko. 
Keleivinę laivybą Nemunu iš Kauno siekta vėl atgaivinti, 2019 m. gegužės 23 d. Kauno žiemos uoste, po daugiau nei 8-erių metų pertraukos, į Nemuną iškilmingai nuleidus atnaujintą „Raketos“ tipo keleivinį katerį.
Nuo 2006 m. šalia, ant Nemuno kranto, buvo įsikūręs klubas–restoranas „Combo“, kuris apie 2017 m. nutraukė veiklą. Pastatas 2019 m. rekonstruotas. Jo vietoje iškilo UAB „Klaipėdos terminalo grupės“ 6 aukštų verslo centras, pakeitęs nuo 1975 m. stovėjusį triaukštį paslaugų paskirties pastatą.
Juchnovec Košcelnai

Istorija

1547 m. lapkričio 12 d. Lietuvos Didžiosios Kunigaikštystės, Lietuvos didysis iždininkas Stanislovas Zachareševičius įkūrė Juchnovec Košcelnų Šv. Trejybės parapiją ir finansavo bažnyčios statybas. Nuo XIII–XIV a. iki 1569 m. Liublino unijos priklausė Lietuvos Didžiajai kunigaikštystei. 1764-1788 m. pastatytas Juchnovec Košcelnų Dievo Motinos Šeimos Karalienės sanktuariumas, kuris yra įtrauktas į Palenkės vaivadijos saugomų istorijos paminklų sąrašą.
Naujieji religiniai judėjimai

Naujieji religiniai judėjimai – bendrinis terminas, naudojamas apibrėžti konkrečioje socialinėje terpėje neįprastiems, naujiems, nuo tradicinių religinių organizacijų atskilusiems, iš kitų šalių atkeliavusiems ar pan. tikėjimams (toliau – NRJ). Tikėjimas, įprastas vienoje šalyje, kitoje šalyje gali būti neįprastas ir todėl laikomas NRJ, tad sąvoka yra labai sąlyginė. Neretai naujieji religiniai judėjimai vadinami sektomis. Nors sociologijos sektos sąvoka gali būti naudojama pakaitomis su naujųjų religinių judėjimų sąvoka, dėl neigiamų sektos sąvokos konotacijų termino sektos apibūdinant naujuosius religinius judėjimus siūloma vengti.
Nėra aiškaus sutarimo, kokios grupės vakarų pasaulyje vadintinos NRJ. Naujųjų religinių judėjimų tyrinėtoja, sociologė Eileen Barker būdvardį „naujieji“ supranta kaip atsiradusį po Antrojo pasaulinio karo arba naują konkrečioje valstybėje arba visuomenėje. Kai kurie kiti religijos sociologai NRJ laiko visus judėjimus, atsiradusius XIX a. viduryje ir vėliau.
Sociologai pastebi, kad NRJ kilimą ar augimą dažnai skatina ekonominiai ar socialiniai veiksniai – neramumai, krizės ar katastrofos,, greiti visuomenės gyvenimo pokyčiai – techninės revoliucijos, ekonominiai pakilimai ar nuosmūkiai.

Pasaulyje

Vienos paskutiniųjų NRJ bangų vakarų pasaulyje kilo XIX a. viduryje (atsirado tokie judėjimai, kaip Bahajai, Jehovos liudytojai, mormonai) bei – po II pasaulinio karo (Susivienijimo judėjimas – munistai, Scientologai, Ošo judėjimas). Alternatyvios bei bendruomeninės gyvensenos NRJ, rytų kilmės grupės išplito kartu su XX a. antrojoje pusėje išaugusiu kontrkultūros fenomenu (Krišnos sąmonės bendrija, jogos, budizmo grupės, krikščioniškos kilmės grupė Dievo vaikai (dabar – Šeima) ir kt.).
Pasaulyje NRJ paprastai nebūna priskiriamos penkių „pasaulinių“ tikėjimų (budizmo, hinduizmo, islamo, judaizmo ir krikščionybės) atšakos, jei jos turi stiprias (daugumą sudarančias) bendruomenes vienoje ar keliose šalyse. Taip pat naujiesiems religiniams judėjimams dažniausiai nepriskiriamos lokalios, vienai tautai būdingos ar tradicinės šamanistinės bendruomenės.
Daugelyje šalių, išskyrus Japoniją, NRJ patraukia tik nedidelę visuomenės dalį.
Bronislovas Kęstutis Pranckevičius

Biografija

1968 m. baigė Šiaulių Karolio Didžiulio politechnikumą, technikas – elektrikas.
UAB „Radviliškio vanduo“ vyriausias inžinierius.
Lietuvos krikščionių demokratų partijos, partijos Lietuvos krikščionys demokratai, Tėvynės sąjunga - Lietuvos krikščionys demokratai Radviliškio rajono skyriaus narys.
2007–2011 m. ir nuo 2011 m. Radviliškio rajono savivaldybės tarybos narys.  Žmona Dalia, vaikai Rūta, Linas.
Kai susilieja upės

„Kai susilieja upės“ – 1958 m. Lietuvos kino studijoje sukurtas meninis filmas pagal baltarusių rašytojo Piatrusio Broukos romaną. Gamybinė apysaka apie tarpkolūkinės „Tautų draugystės“ hidroelektrinės statybą prie Drūkšių ežero. Filmo trukmė – 86 min. Lietuvoje išlikę tik šio filmo fragmentai.